โดยมี ร.ต.ท.อุปฤทธิ์ ศรีจันทร์ผู้ว่าราชการจังหวัดอุตรดิตถ์กราบบังคมทูลรายงานสรุปความเสียหายและความคืบหน้าเกี่ยวกับการให้การช่วยเหลือผู้ประสบอุทกภัยในพื้นที่บ้านน้ำลีของทางราชการและกราบบังคมทูลเบิกนายนุกูล เดือนหงาย ผู้อำนวยการโรงเรียนบ้านน้ำลีเข้ารับพระราชทานเงินกองทุนพระเจ้าหลานเธอ พระองค์เจ้าทีปังกรรัศมีโชติเพื่อใช้ในการประกอบอาหารกลางวันสำหรับนักเรียนจำนวน 1 แสนบาทและอุปกรณ์การเรียนการสอนพร้อมทั้งเบิกผู้แทนราษฎรบ้านน้ำลีจำนวน 100 รายเข้ารับพระราชทานถุงยังชีพพระราชทานจากนั้นทรงพระดำเนินทอดพระเนตรอาคารเรียนทั้งยังพระราชทานอุปกรณ์การเรียนการสอนแก่ครูประจำชั้นและอุปกรณ์การเรียนการสอนแก่ผู้แทนนักเรียนชายและหญิงของชั้นต่างๆ และมีพระปฏิสันถารกับครูประจำชั้นและนักเรียนต่อมาเสด็จออกจากอาคารเรียนอนุบาลไปยังเต็นท์โครงการฟื้นฟูพื้นที่ประสบภัยบ้านน้ำลีทรงรับฟังการบรรยายสรุปในการให้ความช่วยเหลือราษฎรโดยนายปีติพงศ์ พึ่งบุญ ณ อยุธยา ปลัดกระทรวงทรัพยากรธรรมชาติและสิ่งแวดล้อมนายชัยวัฒน์ สิทธิบุศย์ อธิบดีกรมพัฒนาที่ดินกระทรวงเกษตรและสหกรณ์ และนายเทอดศักดิ์ บุญยขจรวิศวกรใหญ่กรมชลประทานกระทรวงเกษตรและสหกรณ์ และทอดพระเนตรแผนงานโครงการฟื้นฟูพื้นที่ประสบภัยบ้านน้ำลีของกรมต่างๆ ในกระทรวง (กรมควบคุมมลพิษ กรมทรัพยากรธรณีกรมทรัพยากรน้ำบาดาลกรมส่งเสริมคุณภาพสิ่งแวดล้อมกรมอุทยานแห่งชาติสัตว์ป่าและพันธุ์พืช) พร้อมทั้งทอดพระเนตรเครื่องมือสัญญาณเตือนภัยอัตโนมัติในการเกิดเหตุอุทกภัยแก่ราษฎร หลังจากเสร็จพระราชภารกิจต่างๆ แล้วได้เสด็จฯ ไปยังโรงเรียนบ้านน้ำลีและประทับเฮลิคอปเตอร์พระที่นั่งเสด็จฯ กลับยังท่าอากาศยานทหารกองบิน 46 จ.พิษณุโลกเพื่อเสด็จกลับวังศุโขทัย
ผู้อํานวยการโรงเรียนบ้านน้ําลีได้เสด็จฯไปยังท่าอากาศยานทหารกองบิน 46 จ.พิษณุโลกเพื่อเสด็จไปที่ไหน 
วังศุโขทัย